Diari Oficial de la Generalitat Valenciana


Sumari del DOGV 7951, del 04-01-2017 (2017/12)

RESOLUCIÓ de 29 de desembre de 2016, del conseller d'Educació, Investigació, Cultura i Esport, per la qual s'estima favorablement el recurs de reposició presentat per la Sociedad Unión Musical d'Almoradí contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12


Data del document
:   29-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 29 de desembre de 2016, del conseller d'Educació, Investigació, Cultura i Esport, per la qual s'estima favorablement el recurs de reposició presentat per la Sociedad Unión Musical d'Almoradí contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial. [2017/12]  
  
Vist el recurs de reposició presentat per registre d'entrada el dia 30 de novembre de 2016, per José González Box amb DNI 26007730B, en qualitat de representat legal de l'entitat Sociedad Unión Musical d'Almoradí, amb CIF X76575518, interposat davant del conseller d'Educació, Investigació, Cultura i Esport, contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es considera exclosa la sol·licitud de subvenció de l'Escola de Música La Unión Musical d'Almoradí (codi de centre 77669204), i considerant els següents:  
  
  
Fets  
1. Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016. En l'apartat tercer d'aquesta convocatòria s'assenyalava la forma i termini de presentació de sol·licituds, finalitzant aquest, el passat 9 de setembre de 2016; l'incompliment del mencionat termini determinava l'exclusió de la convocatòria.  
2. Amb data 8 de setembre de 2016, l'Escola de Música La Unión Musical d'Almoradí realitzà el tràmit telemàtic, tal i com consta en el justificant de la sol·licitud de subvenció.  
3. Amb data de 19 de setembre de 2016, es registra la presentació de la sol·licitud en la Conselleria d'Educació, Investigació, Cultura i Esport, determinant-se que el primer registre d'entrada en el qual es presentà la sol·licitud és de data de 12 de setembre de 2016.  
4. Vistes les sol·licituds presentades, després d'estudi i valoració, i sent objecte de requeriment aquelles que es va considerar oportú, i la proposta de concessió de subvencions que eleva la Comissió de Valoració i Selecció, constituïda i reunida el dia 4 de novembre de 2016 a aquest efecte, amb data de 28.11.2016, es publica en el Diari Oficial de la Generalitat Valenciana de novembre de 2016, la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es considera exclosa la sol·licitud de subvenció de l'Escola de Música La Unión Musical d'Almoradí (codi de centre 44366511), sent el motiu de l'exclusió, l'incompliment del termini de presentació per registre de la sol·licitud de subvención, establert en la convocatòria d'aquestes subvencions.  
  
5. Efectuada la revisió de l'expedient de sol·licitud de subvenció incoat, i segons el que s'ha exposat en el recurs de reposició interposat, s'ha pogut comprovar que el primer registre d'entrada de presentació de la sol·licitud de subvenció es va realitzar en el Registre d'entrada de l'Ajuntament d'Almoradí amb data de 9 de setembre de 2016, i per tant, hi és dins del termini establert en la convocatòria de subvenció.  
  
  
Fonaments de dret  
1. Considerant el procediment de concessió d'aquestes subvencions d'acord amb el que es dicta a l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
  
2. Considerant els criteris objectius i la quantia individualitzada per a l'atorgament de la subvenció assenyalats a l'article 6 de les bases reguladores d'aquestes subvencions.  
3. Considerant l'apartat tercer, forma i termini de presentació de sol·licituds i l'apartat cinqué, criteris de valoració de les sol·licituds, de la Resolució de 17 d'agost de 2016, de la Direcció General de Formació Professional i Ensenyaments de Règim Especial, per la qual es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
  
4. Considerant el que dicta la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Estimar favorablement el recurs potestatiu de reposició interposat per José González Box amb DNI 82125925I, en qualitat de representat legal de l'entitat la Sociedad Unión Musical d'Almoradí, amb CIF L51101185, titular de l'Escola de Música La Unión Musical d'Almoradí (codi de centre 53455814), contra la Resolució de 24 de novembre de 2016, de la Direcció General de Formació Professional i Ensenyaments de Règim Especial, per la qual es considera exclosa la seua sol·licitud de subvenció per incompliment del termini de presentació de la sol·licitud establert en la resolució convocatòria d'aquestes subvencions, ja que s'ha pogut comprovat de manera fefaent que la presentació va ser realitzada amb data de 9 de setembre de 2016, en el registre d'entrada de l'Ajuntament d'Almoradí, dins del termini establert en la convocatòria de subvenció.  
  
  
Segon  
Aprovar la concessió de subvenció per a l'exercici 2016, a l'Escola de Música La Unión Musical d'Almoradí per una quantia de 26.330,20 ?.  
  
Tercer  
Donat que la beneficiària d'aquesta subvenció ha realitzat la pertinent justificació de les despeses efectuades en el curs escolar 2015-2016, conforme al punt 2 de l'apartat segon de la Resolució de 24 de novembre de 2016, de la Direcció General de Formació Professional i Ensenyaments de Règim Especial, la concessió de la subvenció s'efectuarà de manera immediata.  
  
Quart  
Contra aquesta resolució que posa fi a la via administrativa es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar de l'endemà del dia que es notifique la resolució expressa del recurs de reposició o que aquest haja d'entendre's presumptament desestimat.  
  
València, 29 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.